Á annað hundrað manns sungu að rammgirtum gluggum rússneska sendiráðsins í morgun. Hópurinn vildi með söngnum sýna Úkraínsku þjóðinni stuðning.
Á annað hundrað manns sungu fyrir utan sendiherrabústað Rússa við Túngötu í Reykjavík í morgun og gengu svo fylktu liði að rússneska sendiráðinu við Garðastræti og sungu á ný. Með þessu vildi hópurinn sýna Úkraínumönnum stuðning vegna innrásarinnar. Ekkert sást til starfsfólks sendiráðsins en lögregla hafði girt húsin tvö af með lögregluborða.
Fjöldi fólks söng fyrir utan sendiherrabústað Rússa við Túngötu í Reykjavík á tíunda tímanum í morgun söng og gekk svo rússnesksa sendiráðinu í Garðastræti og söng aftur, til að sýna Úkraínumönnum stuðning vegna innrásarinnar. Guðrún Jóhanna Ólafsdóttir söngkona skipulagði mótmælin.
Við erum bara í sjokki yfir þessari innrás og sumir tengjast fólki frá báðum löndum. Maður hefur t.d. verið á þessum svæðum að syngja, eða í Rússlandi. En við fundum fyrir því að fólk langaði að koma saman og gera eitthvað eitthvað saman. Þessi samhljómur tónlistarinnar sem er í rauninni hið alþjóðlega tungumál þar sem allir geta komið saman hvort sem þeir skilja orðin eða ekki. En við sungum íslensk lög um frið en líka úkraínskt þjóðlag.
Hallveig Rúnarsdóttir óperusöngkona segir að það hafi verið sérstakt að syngja fyrir utan sendiráð Rússlands.
Mér fannst það í raun og veru bara dálítið súrrelískt. Hér eru bara rimlar fyrir öllum gluggum og dregið fyrir allt saman. En auðvitað vitum við að það eru einhverjir þarna fyrir innan og auðvitað heyra þau í okkur og vonandi taka til sín.
Gunnari Guðbjörnssyni óperusöngvara fannst einnig sérstakt að syngja í morgun.
Það eru blendnar tilfinningar. Nú hefur maður sjálfur farið til Rússlands og verið þar gestur. Maður á marga rússneska vini í gegnum starfið í gegnum árin. Ég veit að margir þeirra eru líka slegnir og eiga svolítið bágt með þetta allt saman.

Á annað hundrað manns sungu við rammgirta glugga rússneska sendiráðsins í morgun. Hópurinn vildi með söngnum sýna úkraínsku þjóðinni stuðning.